|  |  |
| --- | --- |
|  | **Rēzeknes novada DOME**Reģ.Nr.90009112679Atbrīvošanas aleja 95A, Rēzekne, LV – 4601,Tel. 646 22238; 646 22231, Fax. 646 25935,E–pasts: info@rezeknesnovads.lvInformācija internetā: <http://www.rezeknesnovads.lv> |

**Saistošie noteikumi**

Rēzeknē

2019.gada 7.novembrī Nr.58

**APSTIPRINĀTI**

 Rēzeknes novada domes

 2019.gada 7.novembra sēdē

 (protokols Nr.\_\_\_, \_\_.§)

**„Par braukšanas maksas atvieglojumiem un transporta izdevumu atlīdzināšanas kārtību izglītojamajiem Rēzeknes novadā”**

*Izdoti saskaņā ar likuma “Par pašvaldībām” 43.panta trešo daļu, Sabiedriskā transporta pakalpojumu likuma 14.panta trešo daļu, Izglītības likuma 17.panta trešās daļas 21.punktu, Ministru kabineta 2017.gada 27.jūnija noteikumu Nr.371“Braukšanas maksas atvieglojumu noteikumi” 13. punktu*

1. **Vispārīgie jautājumi**
2. Saistošie noteikumi nosaka kārtību, kādā Rēzeknes novada pašvaldības (turpmāk – pašvaldība) vispārējās izglītības iestāžu izglītojamie (turpmāk – izglītojamie) ir tiesīgi izmantot braukšanas maksas atvieglojumus sabiedriskajā transportā, un kārtību, kādā pašvaldība izglītojamajiem kompensē transporta izdevumus.
3. Pašvaldība piešķir braukšanas maksas atvieglojumus sabiedriskajā transportā un kompensē transporta izdevumus no izglītojamā faktiskās dzīvesvietas Latvijas Republikas teritorijā (turpmāk – dzīvesvieta) līdz pašvaldības vispārējās izglītības iestādei un atpakaļ.
4. Braukšanas maksas atvieglojumu un transporta izdevumu atlīdzināšanas kārtībai tiek noteikta šāda prioritārā secība:
	1. pašvaldības organizētā izglītojamo pārvadājuma (turpmāk – pašvaldības transports) lietošana vai sabiedriskā transporta biļešu kompensēšana;
	2. personiskā transporta lietošanas izdevumu kompensēšana.
5. Noteikumi attiecas uz pirmsskolas izglītības iestāžu izglītojamajiem obligātajā izglītības vecumā par visu kalendāra gadu, izņemot periodu, kad pirmsskolas izglītības iestāde vai iestāde, kas īsteno pirmsskolas izglītības programmu, ir slēgta.
6. Noteikumi attiecas uz pamatizglītības un vidējās izglītības iestāžu izglītojamajiem par Ministru kabineta noteikto mācību gada laiku, kā arī, ja sestdienā vai svētdienā mācību gada laikā izglītojamais dodas uz/no skolas internātu vai dienesta viesnīcu.
7. Izglītojamo no piecu līdz septiņu gadu vecumam transportlīdzeklī pavada vecāki/aizbildnis vai personas, kuras aprūpē bērns nodots, (turpmāk – vecāki), vai vecāku pilnvarota persona, ne jaunāka par 13 gadiem.
8. **Pašvaldības transporta organizēšana**
9. Pašvaldības transports tiek izmantots, ja nav iespējams izmantot sabiedrisko transportu.
10. Pašvaldības transportu var nenodrošināt, ja attālums no izglītojamā faktiskās dzīvesvietas līdz sabiedriskā transporta pieturai vai izglītības iestādei ir mazāks:
	* 1. par 2 km – izglītojamajiem no 5 gadu vecuma līdz 1.klasei;
		2. par 3 km – 2.-9.klašu izglītojamajiem;
		3. par 5 km – 10.-12.klašu izglītojamajiem.
11. Pašvaldības transports tiek nodrošināts atbilstoši pašvaldības izpilddirektora apstiprinātajiem maršrutiem.
12. Pašvaldības transportu nodrošina arī pavadošajām personām, kas nodrošina izglītojamā līdz 7 gadiem vai invalīda pavadīšanu.
13. **Braukšanas maksas atvieglojumu piemērošana sabiedriskajā transportā**
14. Pašvaldība nepiešķir braukšanas maksas atvieglojumus un nekompensē transporta izdevumus maršrutos, kuros tiek nodrošināts pašvaldības transports.
15. Izglītojamie ir tiesīgi saņemt braukšanas maksas atvieglojumus vai transporta izdevumu kompensāciju par vienu braucienu dienā no dzīvesvietas uz izglītības iestādi un atpakaļ.
16. Sabiedriskā transporta izmantošanas kompensācijām tiek noteikti šādi kompensāciju veidi:
	1. iegādājoties braukšanas mēnešbiļeti;
	2. iegādājoties braukšanas biļetes katru dienu.
17. Braukšanas izdevumi tiek kompensēti sekojoši:
	1. **vispārējās pamatizglītības un vispārējās vidējās izglītības** izglītojamajiem 100% apmērā, ja izmanto sabiedriskos transporta līdzekļus, kas pārvadā pasažierus reģionālajā starppilsētu un vietējās nozīmes maršrutos;
	2. **vispārējās pirmsskolas izglītības** izglītojamajiem 100% apmērā, ja izmanto Rēzeknes pilsētas maršruta tīkla sabiedrisko transportu;
	3. **vispārējās pamatizglītības un vispārējās vidējās izglītības** iestādes izglītojamajiem, kuru dzīvesvieta ir deklarēta novada teritorijā, braukšanas izdevumus, kas saistīti ar braucienu mācību gada laikā no dzīvesvietas līdz izglītības iestādei novada pašvaldības teritorijā un atpakaļ 100 % apmērā nedēļas pirmajā dienā par braucienu uz izglītības iestādi un pēdējā mācību dienā par braucienu atpakaļ, ja izglītojamais dzīvo izglītības iestādes internātā un izmanto sabiedriskos transporta līdzekļus, kas pārvadā pasažierus reģionālajā starppilsētu un vietējās nozīmes maršrutos;
	4. vispārējās izglītības iestādes, **kura realizē pamatizglītības programmu(as),** izglītojamajiem, kuru dzīvesvieta ir deklarēta novada teritorijā, braukšanas izdevumus ar sabiedrisko transportu, kas saistīti ar braucienu mācību gada laikā no dzīvesvietas līdz vispārējās pamata izglītības iestādei, kura realizē pamatizglītības programmu (-as), un kura atrodas Rēzeknes pilsētas pašvaldības teritorijā, un atpakaļ 50% apmērā gadījumos, ja līdz novada vispārējās izglītības iestādei, kura realizē pamatizglītības programmu (-as), nav organizēts pašvaldības transports, bet Rēzeknes pilsētas vispārējās izglītības iestāde, kura realizē pamatizglītības programmu (-as), ir tuvākā pēc attāluma no izglītojamā dzīvesvietas. Kompensācija netiek izmaksāta gadījumos, ja līdz vispārējās izglītības iestādei, kura realizē pamatizglītības programmu (-as), un kura atrodas Rēzeknes pilsētas pašvaldības teritorijā, tiek organizēts pašvaldības transports;
	5. **vispārējās vidējās izglītības** iestādes izglītojamajiem, kuru dzīvesvieta ir deklarēta novada teritorijā, braukšanas izdevumus, kas saistīti ar braucienu mācību gada laikā no dzīvesvietas līdz vispārējās vidējās izglītības iestādei ar sabiedrisko transportu, kas atrodas citas pašvaldības teritorijā, un atpakaļ 100% apmērā gadījumos, ja līdz tuvākajai vispārējās vidējās izglītības iestādei nav organizēts pašvaldības transports, bet citas pašvaldības vispārējās vidējās izglītības iestāde ir tuvākā pēc attāluma no izglītojamā dzīvesvietas;
	6. **vispārējās pamatizglītības un vispārējās vidējās izglītības** iestādes izglītojamiem 100 % apmērā, ja izglītojamā dzīvesvieta ir deklarēta citā pašvaldībā, bet izglītības iestāde ir Rēzeknes novada pašvaldības izglītības iestāde.
18. Pašvaldības pagastu apvienību pagastu pārvaldēm ir tiesības:
	1. iegādāties sabiedriskā transporta braukšanas mēnešbiļetes un izsniegt tās vispārizglītojošo izglītības iestāžu izglītojamiem;
	2. izmaksāt kompensāciju avansā ģimenēm, kuras normatīvajos aktos noteiktā kārtībā ir atzītas par trūcīgām, attiecīgi veicot pārrēķinu nākošajā mēnesī atkarībā no izglītojamā skolas apmeklējumiem.
19. **Nosacījumi personiskā transporta lietošanas izdevumu kompensēšanai**
20. Personiskā transportlīdzekļa lietošanas izdevumu kompensācija šajos noteikumos noteiktajos gadījumos attiecas uz Rēzeknes novadā faktiski dzīvojošajiem vispārējās izglītības iestāžu izglītojamajiem.
21. Personiskā transportlīdzekļa lietošanas izdevumi netiek kompensēti, ja konkrētajā maršrutā pašvaldība nodrošina pašvaldības transportu vai ir iespējams izmantot sabiedrisko transportu.
22. Personiskā transportlīdzekļa lietošanas izdevumu kompensācija attiecas uz izglītības iestāžu izglītojamajiem, nodrošinot izglītojamo nokļūšanu līdz tuvākajai pašvaldības izglītības iestādei, kurā realizē attiecīgā posma (pirmsskolas, pamatizglītības vai vidējās izglītības) izglītības programmu.
23. Personiskā transporta lietošanas izdevumi netiek kompensēti, ja attālums no faktiskās dzīvesvietas līdz sabiedriskā transporta pieturai vai izglītības iestādei ir mazāks:
	* 1. par 2 km – izglītojamajiem no 5 gadu vecuma līdz 1.klasei;
		2. par 3 km – 2.-9.klašu izglītojamajiem;
		3. par 5 km – 10.-12.klašu izglītojamajiem.
24. Vienas ģimenes ietvaros personiskā transporta lietošanas izdevumi tiek kompensēti par vienu braucienu no dzīvesvietas līdz sabiedriskā transporta pieturai vai pašvaldības transporta pieturvietai un atpakaļ dienā, ievērojot šo noteikumu 19.punktā noteiktos attālumus.
25. Ja personiskā transportlīdzekļa lietošana ir nepieciešama situācijās, kas neatbilst šiem Noteikumiem, vecāki iesniegumu, kurā aprakstīta situācija, iesniedz pašvaldības Izglītības pārvaldē. Ja Izglītības pārvalde, izskatot iesniegumu, saskaņo vecāku iesniegumu, attiecīgās pagastu apvienības pagasta pārvalde kompensē personiskā transporta lietošanu.

**V. Braukšanas maksas atvieglojumu piemērošanas un transporta izdevumu atlīdzināšanas kārtība**

1. Lai saņemtu braukšanas maksas atvieglojumus vai segtu transporta izdevumus, vecākiem pirms mācību gada sākuma līdz 20.augustam jāiesniedz attiecīgās pagastu apvienības pagasta pārvaldē atbilstoši izglītojamā dzīvesvietai iesniegumu (1.pielikums), norādot, kādu braukšanas pakalpojuma veids ir nepieciešams. Gadījumos, ja mācību gada laikā tiek mainīta izglītība iestāde, vai radusies pakalpojuma nepieciešamība, iesniegums tiek iesniegts nekavējoties.
2. Izglītojamo vecāki līdz katra mēneša 7.datumam iesniedz iesniegumu par iepriekšējā mēneša braukšanas izdevumu atlīdzināšanu (2.pielikums un 3.pielikums) attiecīgās pagastu apvienības pagasta pārvaldē pēc savas dzīvesvietas.
3. Biļešu tekstam jābūt skaidri salasāmam, kompensācija par nesalasāmām biļetēm netiek izmaksāta.
4. Norādītās informācijas patiesumu kompensācijas saņemšanai iesniegtajos izglītojamā likumisko pārstāvju vai pilngadību sasniegušo izglītojamo iesniegumos pārbauda attiecīgās pagastu apvienības pagasta pārvalde un par to atbild konkrētās pagasta pārvaldes vadītājs.
5. Personiskā transportlīdzekļa lietošanas izdevumu (degvielas) kompensācijas saņemšanai, iesniedzot iesniegumu pirmo reizi, pagastu apvienības pagasta pārvaldē jāiesniedz arī transporta līdzekļa reģistrācijas apliecības kopija, autovadītāja apliecības kopija, informācija par transporta līdzekļa degvielas patēriņa normu, kā arī ar pagastu apvienības pagasta pārvaldes vadītāju ir jāsaskaņo maršruts. Iesniedzot ikmēneša iesniegumu par degvielas izdevumu atlīdzināšanu, iesniegumam ir jāpievieno kases čeki ar iesnieguma iesniedzēja rekvizītiem par degvielas iegādi.
6. Personiskā transportlīdzekļa lietošanas izdevumu (degvielas) kompensācijas apmērs tiek aprēķināts atbilstoši izglītojamā nogādāšanai no dzīvesvietas līdz iestādei vai pieturvietai un atpakaļ nobrauktajam kilometru skaitam vienu reizi dienā un reizinot to ar izglītības iestādes apmeklējumu skaitu mēnesī, kā arī ņemot vērā degvielas patēriņa normu. Degvielas patēriņa normai ir jāatbilst konkrētam transportlīdzeklim norādītajai normai, kas atrodama Ceļu satiksmes drošības direkcijas mājas lapā. Ja minētajā mājas lapā nav atrodama informācija par konkrētu transportlīdzekli, degvielas norma tiek noteikta atbilstoši iesniegumā norādītajai, bet ne lielākai par 10 (desmit) litriem uz 100 km.
7. Attālums personiskā transportlīdzekļa kompensācijas aprēķinam līdz sabiedriskā transporta pieturvietai vai izglītības iestādei tiek mērīts, pārvietojoties pa māju ceļiem, pašvaldības ceļiem, valsts autoceļiem un ielām.
8. Kompensācijas izmaksu līdz katra mēneša pēdējai darba dienai veic attiecīgā pagastu apvienības pagasta pārvalde, bet braukšanas mēnešbiļetes izsniedz līdz 1.datumam.

**VI. Saistošo noteikumu izpildes tiesiskuma nodrošināšana**

1. Saistošo noteikumu izpildi nodrošina pašvaldības pagastu apvienības pagastu pārvalžu vadītāji.
2. Pašvaldības pagastu apvienības pagastu pārvalžu vadītāju pieņemtos lēmumus un/vai faktisko rīcību var apstrīdēt normatīvajos aktos noteiktā kārtībā pašvaldībā.

Domes priekšsēdētājs M.Švarcs

***1.pielikums***

***Rēzeknes novada domes 07.11.2019.***

***saistošajiem noteikumiem Nr.58***

 \_\_\_\_\_\_\_\_\_\_\_\_\_\_\_\_\_\_\_\_\_pagasta pārvaldes vadītājam

\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vecāka vārds, uzvārds)*

\_\_\_\_\_\_\_\_\_\_\_\_\_\_\_\_\_\_\_\_\_\_\_

*(dzīves vietas adrese, tālrunis)*

IESNIEGUMS

braukšanas izdevumu kompensācijas saņemšanai

Lūdzu kompensēt braukšanas izdevumus par mana dēla/meitas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 *(skolēna vārds, uzvārds)*

personas kods \_\_\_\_\_\_\_\_\_\_\_\_\_\_\_\_\_\_\_\_\_\_, nokļūšanu uz \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ un atpakaļ no tās

 *(izglītības iestādes nosaukums)*

* pēc iesniegtajām braukšanas biļetēm vai izsniedzot brīvbiļeti;
* kompensējot degvielas izdevumus.

Sabiedriskā transporta maršruts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Braukšanas attālums no dzīvesvietas līdz izglītības iestādei \_\_\_\_\_\_\_\_\_\_ km.

Braukšanas izdevumu kompensācijas saņēmējs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*(vārds, uzvārds, personas kods)*

Kompensāciju par braukšanas izdevumiem vēlos saņemt: \_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

  *(norādīt kasi vai norēķinu kontu kredītiestādē)*

Vecāka paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

20\_\_. gada \_\_.\_\_\_\_\_\_\_\_\_\_\_\_\_\_\_\_\_\_\_\_

***2.pielikums***

***Rēzeknes novada domes 07.11.2019.***

***saistošajiem noteikumiem Nr.58***

 \_\_\_\_\_\_\_\_\_\_\_\_\_\_\_\_\_\_\_\_\_pagasta pārvaldes vadītājam

\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vecāka vārds, uzvārds)*

\_\_\_\_\_\_\_\_\_\_\_\_\_\_\_\_\_\_\_\_\_\_\_

*(dzīves vietas adrese)*

IESNIEGUMS

Lūdzu atmaksāt braukšanas izdevumus par \_\_\_\_\_\_\_\_\_\_\_\_\_\_\_\_\_\_\_\_\_\_\_,

 *(skolēna vārds, uzvārds)*

personas kods \_\_\_\_\_\_\_\_\_\_\_\_\_\_\_\_\_\_\_\_\_\_, nokļūšanu uz \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ un atpakaļ no tās, saskaņā ar iesniegtajām

 *(izglītības iestādes nosaukums)*

braukšanas biļetēm.

Sabiedriskā transporta maršruts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Braukšanas izdevumu saņēmējs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Kompensāciju par braukšanas izdevumiem vēlos saņemt: \_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 *(norādīt kasi vai norēķinu kontu kredītiestādē)*

Vecāka paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

20\_\_. gada \_\_.\_\_\_\_\_\_\_\_\_\_\_\_\_\_\_\_\_\_\_\_

***3.pielikums***

***Rēzeknes novada domes 07.11.2019.***

***saistošajiem noteikumiem Nr.58***

\_\_\_\_\_\_\_\_\_\_\_\_\_\_\_\_\_\_\_\_\_ pagasta pārvaldes vadītājam

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
*(vecāka vārds, uzvārds)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
*(dzīves vietas adrese)*

 iesniegums

 Lūdzu atmaksāt braukšanas izdevumus par mana dēla/meitas

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, personas kods \_\_\_\_\_\_\_\_\_\_\_\_\_\_\_\_

  *(vārds, uzvārds)*

nokļūšanu uz  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(izglītības iestādes nosaukums)*

un atpakaļ no tās, ņemot vērā nobraukto kilometru skaitu maršrutā:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Braukšanas izdevumu saņēmējs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
                                                            *(vārds, uzvārds)*

Kompensāciju par braukšanas izdevumiem vēlos saņemt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
                          *(norādīt vietējās pārvaldes kasi vai norēķinu kontu kredītiestādē)*

  Vecāka paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_.gada\_\_\_.\_\_\_\_\_\_\_\_\_\_\_\_\_\_\_\_\_